BJC เป๋าตุง! กำไร Q2/58 เติบโต 127% หลังรายได้เพิ่มขึ้น
BJC เป๋าตุง! กำไร Q2/58 เพิ่มขึ้น 127% มาที่ 744.42 ลบ. จาก 327.84 ลบ. เมื่อปีก่อน โดยรายได้ที่เพิ่มขึ้นมาจากรายได้กลุ่มสินค้าบรรจุภัณฑ์-กลุ่มสินค้าอุปโภคบริโภคเพิ่มขึ้น ขณะที่ช่วง 6 เดือนแรกมีกำไร 1.27 พันลบ. โต 51% จาก 844.12 ลบ. เมื่อปีก่อน
13 ส.ค. 2558

บริษัท เบอร์ลี่ ยุคเกอร์ จำกัด (มหาชน) หรือ BJC รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 744.42 ล้านบาท หรือมีกำไรสุทธิ 0.47 บาทต่อหุ้น เพิ่มขึ้น 127% จากช่วงเดียวกันของปีก่อนที่มีกำไรสุทธิ 327.84 ล้านบาท หรือมีกำไรสุทธิ 0.21 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 1.27 พันล้านบาท หรือ 0.80 บาทต่อหุ้น เพิ่มขึ้น 51% จากช่วงเดียวกันของปีก่อนที่มีกำไรสุทธิ 844.12 ล้านบาท หรือ 0.53 บาทต่อหุ้น
ทั้งนี้ผลการดำเนินงานดังกล่าวที่มีกำไรเพิ่มขึ้นเนื่องจาก บริษัทมีรายได้การเติบโตหลักๆ มาจากกลุ่มสินค้าบรรจุภัณฑ์และกลุ่มสินค้าอุปโภคบริโภค อีกทั้งการเพิ่มขึ้นของกำไรส่วนหนึ่งมาจากกำไรจากการต่อรองราคาจากการซื้อหุ้นในบริษัท ไทย แดรี่ จำกัดโดยบริษัทมีก าไรจากการเข้าทำรายการเป็นจำนวนเงิน 343 ล้านบาท